KAKO POTAKNUTI PRIJATELJE DA UČE

(savjeti za učenje)

Većina učenika ima problema s učenjem, tj. s koncentracijom. Važan je i prostor gdje učimo. Trebamo se osjećati ugodno u tom prostoru, bez pritiska. Prostor u kojem nas ostali neće ometati, ali ni mi njih. Ljepše i s lakoćom ćemo učiti u urednom prostoru. Svakako preporučujem vlastitu sobu. Knjige su nam blizu, a veoma je važno da nam je sve nadohvat ruke.

Nekim je učenicima lakše učiti uz glazbu, npr. glazba za koncentraciju, dok je nekima to nezamislivo. Ne preporučujem učenje u dnevnom boravku, zato jer je tamo non-stop nekakav „promet“ (barem je tako kod mene, jer nam je kuhinja blizu, pa čujem kako mama kuha), niti previše gledanja naokolo da nam misli ne odlutaju.

Važna je i organizacija. Ako imamo previše obaveza, našem je mozgu teško sve to upamtiti, osobito ako nije nešto povezano i tako nam odmah prestane volja za učenjem. To se može promijeniti. Možete si napraviti mjesečni raspored za učenje (napišete datum i predmet koji ćete učiti prema rasporedu koji ćete dobiti ili ste dobili u školi) ili dnevni raspored u kojem će biti još bolja organizacija. U tom će rasporedu pisati kada ustajete, dolazite iz škole, učite… Kada malo bolje promislite ako se dobro organizirate učenje je lako. Učenje ne mora biti mučenje! Svima počinje biti muka kada moraju učiti za ispit. Ukoliko učite redovito, za ispit ćete samo ponoviti gradivo. Dok učite dopustite si kratku pauzu, ali nemojte gledati puno televiziju, jer bi se vaš mozak teško vratio na učenje. Govorim sve ovo svojim prijateljima da što bolje savladaju gradivo i uspješno prolaze u školi. Učite u školi i pratite nastavu da kod kuće imate što manje posla. Preživjet ćete vi ovih sedam sati na dan u školi.

I savjet, što češće rješavajte radnu bilježnicu i javljajte se na početku školske godine dok je gradivo još lagano, dobivajte petice i na kraju će vam biti lakše.

Kelly Milanović

7.b razred